OpenLLM-France/wikimedia huggingface dataset:
# Euskal Herriko bidaia-gida/Herriz herri/Irura

Irura Euskal Herriko udalerri bat da, Gipuzkoan. 1.887 biztanle ditu.

## Ibilbideak

* Euskal Herriko bidaia-gida/Ibilbideak/Hernioko gailurretara

## Ikus, gainera

* Euskal Herriko bidaia-gida

## Kanpo estekak

* Irura Wikipedian
# Sukaldaritza liburua/Errezetak/Patatak saltsa berdean

PATATAK SALTSA BERDEAN
MAHAIKIDEAK: 4

## OSAGAIAK

* Baratxuria: 2 xehatu.
* Perrexila: Sorta txiki 1 xehatu.
* Oliba olio birjina: 50 ml.
* Irina: 25 g.
* Ardo zuria: 100 ml.
* Arrai salda, salda zuria edo ura: 500 ml.
* Patata: 500 g zentimetroko xerretan.
* Gatza.

## PRESTAKETA

* Perrexilaren erdia, baratxuria eta olioa kazola batean su motelean jarri.
* Baratxuriak dantzan hasten direnean, irina gehitu.
* Nahasi ondoren, ardo zuria lehenik eta saldarekin ondoren busti, hagatxoarekin nahasten dugun bitartean.
* Salda irakin, eta patatak gehitu.
* Utzi egosten patata ondo bigundu arte.
* Amaitzeko perrexilaren beste erdia gehitu eta puntuan jarri.

## AHOLKUAK

* Errezeta honek beti izan du tipula ematen duen edo ez eztabaida. Bakoitzak gustuko duen moduan presta dezala.
* Patata hauek bere horretan jan daitezke edo arrai zatiak bertan sartuz kozinatu ditzakegu, legatza, bakailaoa edo hauen masailak, arrain zabala, katuarraina..... adibidez.
* Ura edo salda eta zein salda? Saltsa zertarako erabiliko dugun. Legatza saltsa berdean muxilekin egiteko bada, ura erabilita nahiko; orburuak muxilekin egiteko bada, haragi edo barazki salda....
# Sukaldaritza liburua/Errezetak/Patata sueztitua

PATATA SUEZTITUA
MAHAIKIDEAK

## OSAGAIAK

* Patata: 2 , zuritu eta bolatxo, baratxuri ale edo torneatu forma emana.
* Gatza.
* Oliba olio birjina: 50 ml.
* Baratxuria: 2 xehatu.
* Perrexila: Sorta txiki bat xehatu.

## PRESTAKETAK

* Kazola txiki batean ur hotza jarri, eta bertan sartu patatak.
* Gazitu eta sutan jarri.
* Irakin 8 minutu inguru, eta erretiratu bertatik.
* Soute edo zartagin batean, olioa, baratxuria eta perrexila jarri, eta sartu bertan patatak.
* Su ertainean salteatu baratxuri eta perrexila, zaporea hartu eta gorritzen diren bitartean.
* Amaieran gatzarekin ondu.

## AHOLKUAK

* Patatak gutxiago edo gehiago egos ditzakegu; eta horren arabera, ondoren zartagineko denbora ere desberdina izango da.
* Kontu izan gehiegi egosi gabe, erraz puskatu baitaitezke eta egosi orduko ur berotatik azkar atera.
* Jeneralean, arrain errezeten lagungarri izaten dira.
# Sukaldaritza liburua/Errezetak/Patata tortilla

PATATA TORTILLA
MAHAIKIDEAK: 4.

## OSAGAIAK

* Patatak: 2 eder lerro erdian edo dado txikitan.
* Tipula: 1 xehatu.
* Piper berdea: 1 xehatu.
* Oliba edo ekilore olioa: 300 ml.
* Arrautzak: 6.
* Gatza.

## PRESTAKETA

* Zartagin altu batean patata, piper berdea eta tipula jarri.
* Olioarekin estali eta su ertainean eduki patata bigundu bitartean.
* Iragazi patata, olioa kenduz.
* Pertz batean arrautzak irabiatu hagatxoarekin.
* Gehitu patatak eta gatzatu.
* Beste zartagin batean jarri olio pittin bat eta ongi berotu.
* Bero bero dagoenean, gehitu pertzeko nahaskia eta bi aldetatik egin tortilla, horretarako plater baten laguntzaz buelta eman beharko zaio bi aldiz.

## AHOLKUAK

* Hemen ere osasuna zaintzeko legeak dioena eta arrautzak gutxi egina egon behar duela esaten duten sukaldarien legea elkarren artean kontraesanean daude.
# Sukaldaritza liburua/Errezetak/Patata txerri saiheskiarekin

PATATAK TXERRI SAIHESKIAREKIN
MAHAIKIDEAK: 4

## OSAGAIAK

* Piper txorizeroa: 2 hidratatua, azalik gabe eta mamia xehatua.
* Tipula: 1 dadotan.
* Piper berde italiarra: 1 dadotan.
* Oliba olio birjina: 50 ml.
* Txerri saiheskia: 400 g. zatitu.
* Tomate birrindua: 100 ml.
* Salda zuria edo ura: 2 l.
* Patata: 1500 g., kraskatu.
* Gatza.
* Ezpeletako piperrautsa.

## PRESTAKETA

* Bezperatik piper txorizeroak uretan hazirik gabe eta beratzen jarri. Beste aukera bat momentuan 5 minutuz egostea izango da. Piper txorizeroaren mamia bereizi eta xehatu.
* Tipula eta piper berdea kazola batean olioarekin su eztian erregosi.
* Ondo goxatutakoan saiheskia, tomatea, piper txorizeroa eta salda gehitu.
* Egosi saiheskia 30 minutuz eta gehitu patata.
* Irakin dena elkarrekin 30 minutu inguru eduki, saiheskia eta patata ongi bigundu arte.
* Ondu eltzekoa, gatza eta Ezpeletako piper hautsarekin.

## AHOLKUAK

* Patata xehatuagoa eta saltsa lodiagoa nahi izanez gero, denbora gehiagoan egos genezake edo sardexka batekin patata batzuk puska daitezke.
# Sukaldaritza liburua/Errezetak/Patatak errioxar erara 2

Errezeta-liburuaren parte. Patata k errioxar erara

## Osagaiak

4 pertsonarentzako osagaiak:
* Txorizo bat
* Kilo eta erdi Arabako patata
* 2 piper txorizero
* Tipula 1
* Piper berde erdia
* Gatza
* Oliba olio a
* Ura

## Pausoak

Lehenik, tipula eta piper berdea pusketa txikitan moztu, eta lapiko zabal batean oliba olio zorrotada batekin sutan jarri. Su motelean.
Ondoren, txorizoa pusketatan moztu (3-4 zentimetrokoak), eta lapikora bota. 20 bat minutuz eduki erregosten. Denbora horretan, txorizoa bere koipe guztia ateratzen joango da.
Bitartean, patata k zuritu, garbitu eta puska handi xamarretan moztu edo kiskatu. Hau da: ahiztoarekin erabat moztu ordez, piska bat moztu, eta, ondoren, eskuarekin patata zatia askatu. Pauso honek geroago egosterakoan patata k berak dituen osagaien laguntzaz salda loditzen lagunduko du.
Patata k pusketatan ditugula , lapikora bota, buelta batzuk eman, eta urez estali. Jarraian, gatz pitin bat bota, eta irakiten jarri. Orduan, piper txorizero ak azal eta guzti lapikora sartu. Piperrak lehorrak badaude, txortena kendu eta hazirik gabe sartuko ditugu.
Guztia beste 35 bat minutuz egosi. Sua itzali, eta barruan ditugun piper txorizero ak kanpora atera.
Erretilu batean epeltzen utzi. Piperrek duten mami guztia barrenetik atera, eta egurrezko tabla batean labanarekin xehetu. Ondoren, berriro lapikora gehitu. Dena ongi nahastu, eta egun hotz hauetarako plater aproposa izango dugu, bero-beroa.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/10
# Sukaldaritza liburua/Errezetak/Patata tortila

Errezeta-liburuaren parte.
Patata tortila

## Osagaiak

* 2 dl oliba olio
* 200 g tipulin , pikatua
* 100 g piper berde, pikatua
* baratxuri ale bat, pikatua
* 800 g patata , zurituak eta dadotan moztuak
* 8/9 arrautza fresko
* Gatza

## Pausuak

1. Padera zabal batean olioa isuri eta gero, bizi-bizi piztuko dugu sua. Olioa ongi berotu dela sumatu orduko, tipulin pikatua, piperra, baratxuri a eta patata irauliko ditugu, eta bizkor irauliko dugu guztia bitsadera batez, gaiak egokiro nahas daitezen. Garrantzitsua da patatei sutara baino lehen gatzik ez ematea. Horrela lortuko dugu pure ez bihurtzea. Hobe dugu arrautza joa gerokoan gazitzen badugu, askoz hobeago aterako zaigu tortilla horrela jokatuta. Su ertainean jarriko dugu ondoren padera eta 30 minutuan edukiko dugu dena berotzen, barazkiei eraginez egiten ari direla sumatu orduko.
2. Tarte horren ondoan xukatuko dugu olioa, padera iragazki baterantz makurturik edo, bitsadera batez, barazkiak paderatik atereaz. Erreserban utziko dugu tortilla mamitzeko erabiliko dugun olio partea eta paper xurgatzaile batez garbituko dugu padera, geroago erabiltzeko.
3. Ontzi batean hautsi eta joko ditugu arrautza k, gatza oparo emanez. Barazki xukatuak erantsiko dizkiegu arrautzei. Su bizian jarriko dugu berriro padera eta olio tanta batzuk isuriko ditugu hartan, erreserban utzitakotik hartuta. Arrautza -salda isuriko dugu ondoren, azal kurruskari bat eragiteko moduan, eta zirkulutan eragingo diogu paderari hondoa itsats ez dakion. 30 bat segundo igaro ondoan, irauli egingo dugu tortilla beste plater baten laguntzaz eta mamitzen utziko dugu beste aldetik, padera, olio tanta batzuk gehiago isuri ondoan, ongi berotu eta gero.
4. Azkenik, plater batean ipini eta entsalada berde batekin zerbitzatuko dugu tortilla.

## Erreferentziak

* ↑ http://pagotxa.eus/errezeta/patata-tortilla/
# Sukaldaritza liburua/Errezetak/Patatak errioxar erara

PATATAK ERRIOXAR ERARA
MAHAIKIDEAK: 4

## OSAGAIAK

* Piper txorizeroa: 2 hidratatu, zuritu eta mamia xehatua.
* Tipula: 1 dadotan.
* Piper berde italiarra: 1 dadotan.
* Oliba olio birjina: 50 ml.
* Txorizo freskoa: 400 g. zatitu.
* Tomate birrindua: 100 ml.
* Patata: 1500 g., zuritu eta kraskatu.
* Gatza.
* Piperrauts gazi eta gozoa.

## PRESTAKETA

* Bezperatik piper txorizeroak uretan hazirik gabe eta beratzen jarri. Beste aukera bat da momentuan 5 minutuz egostea. Piper txorizeroaren mamia bereizi eta xehatu.
* Tipula eta piper berdea kazola batean olioarekin su eztian erregosi.
* Ondo goxatutakoan txorizoa gehitu eta eduki 5 minutuz, zu ertainean.
* Erretiratu soberako koipea eta gehitu, tomate birrindua eta piper txorizeroa.
* Sutan jarri eta pittin bat lehortu, patatak gehitu eta urarekin busti.
* Egosi 30 minutu inguru patata ongi bigundu arte.
* Amaieran gatz eta piperrautsarekin ondu.

## AHOLKUAK

* Gaur egun txorizo fresko batzuek koipe asko dute, kazolara gehitu aurretik aparte salteatu eta koipe hori kentzea aukera bat da.
* Saltsa lodiagoa nahi izanez gero, patata denbora gehiagoan egos genezake edo sardexka batekin batzuk puskatu.
# Sukaldaritza liburua/Errezetak/Patatak "inportantzia" erara

PATATAK “INPORTANTZIA” ERAN
MAHAIKIDEAK: 4

## OSAGAIAK

* Patata: 600 g., zuritua eta zentimetroko xerretan moztua.
* Irina eta arrautza: Patatak arrautzaztatzeko.
* Oliba olioa: 400 ml., patatak frijitzeko.
* Tipulina: 1 xehatu.
* Baratxuria: 2 xehatu.
* Perrexila: Sorta txiki 1.
* Azafraia: 4 hari.
* Irina: 25 g.
* Ardo zuria: 150 ml.
* Ur edo salda zuria: 750 ml.
* Gatza.

## PRESTAKETA

* Zuritu patatak eta moztu zentimetroko xerretan.
* Estali lehenik irinarekin, eta ondoren arrautza irabiatuarekin.
* Frijitu su ertainean, bi aldeetatik, urre kolore polita hartu arte.
* Paper xurgatzailea duen erretilu batera atera eta gorde.
* Kazola zabal batean, frijitzeko erabilitako 100 ml. oliotan jarri tipulina.
* Su baxuan goxatzen jarri, erdi eginik dugunean, baratxuria, perrexila eta azafraia gehitu eta goxatzeaz amaitu.
* Irin koilarakada bat bota eta ongi nahasi, ardo zuria gehitu aurretik.
* Hagatxoarekin ongi nahasi eta ura edo salda zuria gehitu.
* Bertaratu patatak, sua murriztu eta patatak ongi bigundu arte egosi. Saltsa ondu.

## AHOLKUAK

* Momentuan jateko platera dugu, estalkia erraz kentzen baitzaio; beraz, ez zaio gehiegi eragin behar.
# Sukaldaritza liburua/Errezetak/Perloi egosia patatekin

PERLOI EGOSIA PATATEKIN
MAHAIKIDEAK: 4

## OSAGAIAK

* Patata: 600 g., zuritu eta zati ederretan kraskatu edo xerratua.
* Tipula: 1 lerrotan.
* Porrua: 1 lerrotan.
* Azenarioa: 1 lerrotan.
* Perloia: 2 ale 600 g. ingurukoak edo 4, 300 g. inguruko.
* Oliba olio birjina: 150 ml.
* Baratxuria: 4 xehatu.
* Pipermin lehorra: Xerra 1.
* Ezpeletako piperrautsa.

## PRESTAKETA

* Jarri kazola zabal bat ura gatza eta patatekin sutan.
* Ura irakiten hasitakoan gehitu, tipula, porrua eta azenarioa.
* Hau berriro irakiten hasitakoan gutxitu sua eta 7 minutu inguru egosi.
* Su oso baxuan dagoenean salda, sartu bertan perloiak eta egosi 7-10 minutu inguru, tamainaren arabera, gogoratu beti su oso baxuan.
* Arraina eginik dugunean berezitu, erretilu batean, barazkia, patata eta arraina.
* Piperrautsa lehenik zabaldu arrai eta patataren gainean eta ondoren olioa, pipermina eta baratxuriarekin egindako olio-errea.
* Berreskuratu erretilu azpian dagoen salda eta koilara batekin berriro patatak eta arraina estali.
* Barazkiak gatzatu.

## AHOLKUAK

* Perloia handia bada egosi aurretik zatitu daiteke.
* Kontu eduki perloiak egosteko garaian su baxuan egitea bestela erraz puskatuko bai da.
* Perloia hezur ugari duen arraia dugu, beraz pazientzia izan edozein kasutan plater hau edozein arrai zurirekin prestatu dezakegu. Kraba, legatza....
# Sukaldaritza liburua/Errezetak/Perretxiko eta ganba nahaskia

PERRETXIKO, BARATXURI BERRI ETA GANBA NAHASKIA

## OSAGAIAK

* Baratxuri berria: 100g, dadotan.
* Oliba olio birjina: 70 ml.
* Perretxikoa: 300g garbitua lerrotan edo dadotan.
* Ganba: 200g: Zuritu eta hirutan zatituak.
* Perrexila: Sorta txiki 1 xehatu.
* Arrautzak: 8.
* Gatza.

## PRESTAKETA

* Perretxikoak trapu busti batekin eta punta-zorrotzarekin garbitu eta jarraian zatitu, bai labanarekin edo bai eskuarekin.
* Kazola batean, olioa baratxuri berriarekin su ertainean jarri.
* Baratxuria erdi eginik dugunean, zizak gehitu eta 5 minutuz kozinatu su ertainean, gehitu ganbak eta perrexila eta kozinatu beste minutu batean. Gatzarekin ondu.
* Arrautzak kraskatu eta katilu batean jarri gatzarekin.
* Amaitzeko, zartagin batean eta su bizian perretxiko, baratxuri eta ganbak jarri; pitin bat gorritzen hasitakoan, irabiatu gabeko arrautzak eta gatza gehitu.
* Utzi segundo batzuetan, zuringoa mamitu arte.
* Itzali sua eta espatula batekin puskatu arrautzak eta nahasi dena lehortu aurretik.
* Oso azkar egin behar da azken pauso hau, nahaskia gehiegi egin aurretik.

## AHOLKUAK

* Zizak kontu handiarekin garbitu behar dira, ur gehiegi xurga ez dezaten.
* Kasu honetan nahaskia su altuan eta azkar egiten da, su baxuan eta denbora luzez egiten duenik ere bada.
# Burdinolaren historia
## Burdinolaren historia: edukiak

0.: Kredituak
1.: Burdina mitoetan eta elezaharretan
2.: Mugarriak burdin lanketaren historian
3.: Lehen burdinolak edo mendikoak
4.: Burdinola hidraulikoak. Iraultza teknologiko bat
5.: Burdinola hidraulikoaren deskribapena
6: Ainguren ekoizpena
7.: Galdaketa prozesua eta ekoizpena
8.: Olagizona. Bizimodua
9.: Olagizonak kulturan
10.: Meategi eta burdinolen erakundeak
11.: Erreferentzia historikoak
12.: Euskalerriaren Adiskideen Elkartea
13.: Gipuzkoako burdinolak
14.: Burdinolak Bizkaian
# Sukaldaritza liburua/Errezetak/Otarrainxka plantxan edo zartaginean

OTARRAINXKAK PLANTXAN EDO ZARTAGINEAN.
MAHAIKIDEAK: 4

## OSAGAIAK

* Otarrainxka: 1 kg.
* Gatza.
* Oliba olio birjina: 50 ml.

## PRESTAKETA

* Otarrainxkak ongi garbitu eta lehortu.
* Erretilu batean jarri eta gazitu.
* Piztu plantxa edo zartagina.
* Oso bero dagoenean, jarri otarrainxkak bata bestearen atzetik ilaran.
* Gehitu momentu horretan olio hari bat gainetik eta utzi minutu batean kolorea hartu arte.
* Buelta eman eta beste beste minutu batean utzi, kolorea hartu arte.
* Erretiratu eta jateko prest izango dira.

## AHOLKUAK

* Kontu izan, azkar egiten dira, eta gehienetan, lehortu egiten ditugu.
* Limoi, maionesa edo bestelako ozpin-olioekin zerbitza daitezke.
# Sukaldaritza liburua/Errezetak/Otarrainxkak ziza kremarekin eta arrautzekin

Errezeta-liburuaren parte.

## Osagaiak

4 LAGUNENTZAT
* 12 otarrainxka handi.
* 100 gramo ziza.
* Tipulin bat .
* Basokada bat esne gaina.
* Baserriko lau arrautza .
* Oliba olio birjina.
* Gatza.
* 3 koilarakada irin.

## Pausoak

1 Lehenik, tipulin a pusketa txikitan moztu, eta zartagin batean ongi erregosi, olio txorrotada baten laguntzaz, su motelean.
2 Bitartean, zizak xaflatan moztu, eta, guztiak prest daudenean, tipulin a erregosia dugun zartaginera gehitu. Gatz pittin bat bota, eta bi minutuz erregosi, su bizian.
3 Ondoren, esne gaina bota, eta, beste hiru minutuz ongi irakin ondoren, ziza krema prestatua izango dugu.
4 Orduan, otarrainxkak zuritu —gorputza bakarrik—, burua bertan utziaz. Zartagin handi bat hartu, eta, lehenik, sei otarrainxka frijitu su bizian, gatz pittin batekin. Erretilu batera atera, eta gorde. Jarraian, beste seiak frijitu, eta horiek ere gorde.
5 Ziza krema bota otarrainxkak frijitu ditugun zartaginera, eta irakin azkar bat eman. Lau arrautza k frijitu.
6 Azkenik, platar bakoitzean hiru otarrainxka ipini, ziza kremaz ongi busti, eta gainean arrautza frijitu bana jarri.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/4
# Sukaldaritza liburua/Errezetak/Paella Valentziarra

PAELLA VALENTZIARRA
MAHAIKIDEAK: 6

## OSAGAIAK

* Senia edo Bahía arroza: 600 g.
* Barraskiloa "Baquetas": 24 oso ondo garbituak.
* Babarrun zuri berria "Garrofo": 200 g.
* Azafraia: Hari batzuk.
* Oliba olio birjina: 75 ml.
* Untxia: 750 g. zati txikitan.
* Oilaskoa: 500 g. zati txikitan.
* Gatza.
* Lekak "Ferraura": 350 g. haririk gabe eta karratu luzeetan moztua.
* Baratxuria: 2 xehatu.
* Tomatea: 250 g. zuritu, hazirik gabe eta dadotan.
* Salda gorria 1500 ml. ongi gazitua.

## PRESTAKETA

* Garbitu arroza pertz batean ur hotz ugarirekin, gardena izan arte.
* Barraskiloak egunetan purgatzen eduki ondoren, gatzetan bildu eta zikina botatzen eduki minutu batzuetan; jarraian, ur hotzetan garbitu. Ur epeletan sartu eta 20 minutuz egosi bitsa kentzen diegun bitartean.
* Babarrun zuria lehorra bada, eduki 24 orduz beratzen edo egosi 30 minutuz.
* Azafrai hariak, pittin bat txigortu ondoren almaiz batean zanpatuko ditugu ur pittin batekin.
* Paella-ontzi batean jarri oliba olioa su beroan eta gehitu oilaskoa eta untxia; jarri su bizian, kolorea hartzen duela.
* Gehitu lekak eta babarrun zuriak; erregosi dena, eta jarraian, baratxuria, pipermina eta ondoren tomatea.
* Dena ongi erregositakoan, salda beroa eta azafraia gehitu.
* Jarraian banandu arroza eta barraskiloak paella-ontzian.
* Egosi lehen 10 minutuetan su bizian, eta ondoren 8 su baxuan.
* Sutatik atera eta estalita utzi minutu batzuetan bere horretan, jan aurretik.

## AHOLKUAK

* Herrialde katalanetan paella mota ugari prestatzen dira, badira osagaietan eta prestaketetan desberdintasunak, bakoitzak gustukoa duena aukeratzea duela.
* Salda kantitatea aldakorra izan daiteke, kazola motaren arabera, suaren indarraren arabera, .....beraz paella ondo atera aurretik proba egitea komeni da.
# Sukaldaritza liburua/Errezetak/Panadera patata

PANADERA PATATA
MAHAIKIDEAK: 6 ANOA.

## OSAGAIAK

* Patata: 3, zurituta eta xerratuta.
* Tipula: Lerro erditan.
* Gatza.
* Oliba olioa: Patatak estaltzeko.

## PRESTAKETA

* Patatak eta tipula kazola zabal batean jarri eta gazitu egingo ditugu.
* Ongi zabaldurik olioarekin estali.
* Jarri plantxan edo su motelean eta egosi patata bigundu bitartean.

## AHOLKUAK

* Normalean, arrainen lagungarri moduan erabiltzen da.
* Platerean jarri aurretik, olioa ondo xukatu.
* Olio asko erabiltzen da baina hau berriz erabil daiteke.
# Sukaldaritza liburua/Errezetak/Pantxineta

PANTXINETA
MAHAIKIDEAK: 6-8.

## OSAGAIAK

* Ohiko hostorea: 800 g.
* Irina: 100 g. hostorea zabaltzeko.
* Pastel krema: 1 l.
* Arrautza: 1 pastela margotzeko.
* Arbendola: 200 g., xerratua edo pinportetan.
* Azukrea: 50 g.

## PRESTAKETA

* Arrabola eta irin apur baten laguntzaz hostorearen erdia luzatu.
* Hostoreak tartaren moldearen oinarria gainditutakoan, puntazorrotza eta moldea erabiliz hostorea moztu.
* Labeko erretilua paperarekin estali eta gainean hostore oinarria jarri. Sardexka batekin zulatu pitin bat gehiegi altxa ez dadin.
* Arrautza bat irabiatu eta brotxa baten laguntzaz kanpoaldea margotu.
* Oinarri honetan zabaldu koilara batekin pastel krema, hostorearen izkinetara iritsi gabe.
* Luzatu beste hostore erdia eta moztu moldearen forman, kasu honetan aurreko baina pitin handiagoa eta estali opila. Sardexka baten puntaren laguntzaz bi oreak zapalduz elkartu.
* Pastela arrautza irabiatuarekin margotu eta labera sartu 170ºC-tan, 15 minutuz.
* Labetik atera eta zabaldu gainean arbendola azukrearekin nahastua.
* Tarta bukatzeko, sartu labera beste 10 minutu 170ºC-inguru hostorea egosi arte.

## AHOLKUAK

* Kasu batzuetan almendra edo honen kopuru bat opilaren kanpotik jarri beharrean barruan jartzen dute, kasu horretan arbendolak txigortu egiten dira opilean sartu aurretik
* Epela zerbitzatzen da.
# Sukaldaritza liburua/Errezetak/Otarrainxka eta onddo milorria

Errezeta-liburuaren parte. Otarrainxka eta onddo milorria

## Osagaiak

4 pertsonarentzako osagaiak:
* Hostopil xafla bat.
* 2 onddo .
* 8 otarrainxka.
* Esne litro bat.
* 100 g gurin.
* 80 g irin.
* Gatza.
* Oliba olio a.

## Pausoak

Labea berotzen ipini. Hostopila zilindro baten laguntzaz forma borobiletan moztu, eta labeko erretilu batean jarri. Labean sartu 180 gradutan, 20 bat minutuz. Atera eta gorde.
Onddo ak garbitu eta pusketa txikietan moztu. Zartagin batean, oliba olio zorrotada baten laguntzaz, bost minutuz frijitu, eta ontzi batean gorde.
Otarrainxkak zuritu eta burua kendu. Zartagin berean, zapore guztiak ongi nahastu daitezen, otarrainxkak frijituko ditugu pusketa txikietan. Horiek ere onddo ekin batera gorde.
Zartagin berean gurina bota, eta urtzean, irina gehitu; ongi nahastu, eta esnea —aurrez berotua— pixkanaka gehitu, bexamela lortu arte. Eragin denbora guztian. Gatz pitin bat bota eta bost minutuz ongi irakin.
Gorderik ditugun otarrainxka eta onddo ak bertara gehitu. Ontzi batera pasa bexamela, eta epeltzen utzi. Hostopil borobil bakoitza hiru pusketatan moztu. Pusketa bakoitzean bexamel koilarakada bana jarri, eta milorria osatu.
Bukatzeko, labera sartu 5 minutuz azken berotua emateko.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/11
# Sukaldaritza liburua/Errezetak/Otarrainxkaz eta barazkiz beteriko kirriskatsuak

Errezeta-liburuaren parte. Otarrainxkaz eta barazkiz beteriko kirriskatsuak

## Osagaiak

4 pertsonarentzako osagaiak:
* 2 dozena otarrainxka.
* 2 porru.
* 2 azenario .
* Ziazerba sorta bat.
* Basokada bat esne gain.
* Brik orriak, paketetxoa.

## Pausoak

Otarrainxkak zuritu, eta mamia bereiziko dugu platertxo batean. Azal eta buruak saltsarako erabiliko ditugu.
Porruak eta azenario ak garbitu eta juliana moduan moztu. Lapiko bat urez bete eta irakiten ipini. Barazkiak bertara bota eta pare bat minutuz irakiten eduki. Jarraian, ur hotzetan pasatu eta ahalik eta hoberen lehortu.
Saltsa prestatzeko, lapiko batean ur pixka bat ipini, eta irakiten hastean, bertara otarrainxken buru eta azalak gehitu. Pare bat minutuz su bizian irakin, eta salda hori beste ontzi batera iragazi. Bertan, ziazerba sorta juliana moduan moztuta bota, baita esne gaina ere, gatz pitin batekin batera. Bertan lau bat minutuz irakin, ziazerba krema lortu arte.
Kirriskatsuak osatzeko, brik orriak mahaia gainean zabaldu eta lau pusketatan moztu. Pusketa bakoitzean, egositako barazkitxo batzuk jarri, eta gainean, otarrainxka bat. Brik orriarekin bildu, argazkian ikusten den modura. Horrela otarrainxka guztiak bildu arte.
Bukatzeko, olio berotan frijitu minutu batez. Eta platerean ziazerba krematxoarekin batera zerbitzatu.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/18
# Sukaldaritza liburua/Errezetak/Panettone opila

PANETTONE OPILA

## OSAGAIAK

* Indar irina: 500 g. bahetua.
* Esnea: 150 ml.
* Gatza: 5 g.
* Ama orea: 100 g.
* Azukrea: 140 g.
* Eztia: 10 g.
* Arrautza:2 edo 85 g.
* Gurina: 125 g.
* Laranja azal birrindua: Pitin bat.
* Fruta azukreztatua: 10 g.
* Mahaspasa: 10 g.
* Rona: 10 ml.

## PRESTAKETA

* Moztu fruta azukreztatua eta eduki pasak ronetan beratzen.
* Irabiagailu elektriko batean eta oratze besoekin jarri pomada puntuan gurina, eta gehitu osagai guztiak, epelak, frutak eta rona izan ezik.
* Ondo landu, ore fin eta elastiko bat lortu arte. 22-24ºC-tan egon behar du.
* Estali eta utzi ordu betez 28-33ºC-tara hartzitzen.
* Orea mahai batera atera, eta pitin bat bere baitan oratu, airea kapsula handienak kenduz, fruta azukreztatua eta pasak gehitzen dizkiogun bitartean.
* Bete labeko paperarekin estalitako moldeak 1/3 bat, eta utzi bigarren hartzitzea ematen. Bigarren hartzitze horretan, oreak hirukoiztu egin beharko du.
* Labean egosi 180ºC-tara 30-35 minutu.

## AHOLKUAK

* Jatorri italiarra duen ogi gozoa bezala defini dezakegu.
* Hartzitze denbora giroko tenperaturak eta legamia kopuruak baldintzatuko dute.
* Hartzitzeak berogailuan gertatzen badira, askoz gehiago kontrola daiteke.
* Oratzea eskuz egin nahi izanez gero, irinarekin bi sumendi egin; batean, gurina ez beste osagaiak jarri, eta bestean, gurina bakarrik. Bi oreak landu ondoren, elkartu.
* Bigarren hartzitzea pasa ondoren, ahalik eta azkarren egosi behar dira, ez lehortzeko.